न्यूज डेस्क, अमर उजाला, मुंबई
Published by: प्रांजुल श्रीवास्तव
Updated Tue, 28 Sep 2021 01:34 PM IST
विस्तार
महाराष्ट्र सरकार ने मंगलवार को सरकारी कर्मचारियों बड़ी सौगात दी है। अब महाराष्ट्र में क्लास ए व बी के सरकारी कर्मचारियों के मृतक आश्रितों को भी सरकारी नौकरी दी जाएगी। यह फैसला कैबिनेट बैठक में लिया गया है।
पहले महाराष्ट्र में सिर्फ क्लास सी व डी वाले सरकारी कर्मचारियों के मृतक आश्रितों के लिए यह नियम लागू था। लेकिन इस इसे क्लास ए व बी के सरकारी कर्मचारियों के मृतक आश्रितों के लिए भी लागू कर दिया गया है।
महाराष्ट्र सरकार ने कैबिनेट का फैसला सुनाते हुए कहा कि कोरोना महामारी के दौरान बहुत से लोगों की मौत हुई है। ऐसे में सरकार अपने कर्मचारियों की आर्थिक रूप से मदद करना चाहती है। इसी के तहत क्लास ए व बी के कर्मचारियों की सेवा काल में मौत होने पर उनके पात्र परिजन को मुआवजे के आधार पर सरकारी नौकरी दी जाएगी।